CELEX: 62009CA0530
Language: et
Date: 2011-10-27 00:00:00
Title: Kohtuasi C-530/09: Euroopa Kohtu (esimene koda) 27. oktoobri 2011 . aasta otsus (Wojewódzki Sąd Administracyjny w Poznaniu (Poola Vabariik) eelotsusetaotlus) — Inter-Mark Group Sp. z o.o., Sp. komandytowa w. Poznaniu versus Minister Finansów (Käibemaks — Direktiiv 2006/112/EÜ — Artikli 52 punkt a ja artikli 56 lõike 1 punktid b ja g — Maksustatavate tehingute koht — Maksustatavate tehingute koha kindlaksmääramine — Messistendide kavandamine, üürileandmine ja kokkupanemine)

17.12.2011   
            
            
               ET
            
            
               Euroopa Liidu Teataja
            
            
               C 370/11
            
         Euroopa Kohtu (esimene koda) 27. oktoobri 2011. aasta otsus (Wojewódzki Sąd Administracyjny w Poznaniu (Poola Vabariik) eelotsusetaotlus) — Inter-Mark Group Sp. z o.o., Sp. komandytowa w. Poznaniu versus Minister Finansów
   (Kohtuasi C-530/09) (1)
   
   (Käibemaks - Direktiiv 2006/112/EÜ - Artikli 52 punkt a ja artikli 56 lõike 1 punktid b ja g - Maksustatavate tehingute koht - Maksustatavate tehingute koha kindlaksmääramine - Messistendide kavandamine, üürileandmine ja kokkupanemine)
   2011/C 370/15
   Kohtumenetluse keel: poola
   
      Eelotsusetaotluse esitanud kohus
   
   Wojewódzki Sąd Administracyjny w Poznaniu
   
      Põhikohtuasja pooled
   
   
      Hagejad: Inter-Mark Group Sp. z o.o., Sp. komandytowa w. Poznaniu
   
      Kostja: Minister Finansów
   
      Ese
   
   Eelotsusetaotlus — Wojewódzki Sąd Administracyjny — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (ELT L 347, lk 1) artikli 52 punkti a ning artikli 56 lõike 1 punkti b tõlgendamine — Maksustatavate tehingute koha kindlaksmääramine — Konkreetse kaubandustegevuse klassifitseerimine kõrvalteenusena kultuuri-, kunsti-, spordi-, teadus-, haridus- ja meelelahutusürituste ja muude sarnaste või reklaami puudutavate teenuste hulka — Messistendide üürileandmine tooteid esitlevatele klientidele
   
      Resolutsioon
   
   Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, tuleb tõlgendada nii, et teenuste osutamine, mis seisneb messi- või näitusestendide kavandamises, tähtajalises üürileandmises ning vajadusel kohaletoomises ja kokkupanemises oma tooteid või teenuseid messidel ja näitustel esitlevatele klientidele, võib kuuluda:
   
               —
            
            
               selle direktiivi artikli 56 lõike 1 punkti b kohaldamisalasse, kui stend on mõeldud või seda kasutatakse reklaamimise eesmärgil;
            
         
               —
            
            
               selle direktiivi artikli 52 punkti a kohaldamisalasse, kui see puudutab konkreetse messi või näitusestendi kavandamist ja tähtajalist üürileandmist seoses kultuuri-, kunsti-, spordi-, teadus-, haridus-, meelelahutus- või muu sarnase tegevusega, või sellise stendi kavandamist ja üürileandmist, mis vastab mudelile, mille kuju, mõõtmed, füüsilised koostisosad või visuaalse aspekti on kindlaks määranud konkreetse messi või näituse korraldaja;
            
         
               —
            
            
               sama direktiivi artikli 56 lõike 1 punkti g kohaldamisalasse, kui selle stendi moodustavate füüsiliste osade tähtajaline tasu eest üürileandmine on selle teenuse osutamise määrav tegur.
            
         
      (1)  ELT C 63, 13.3.2010.